ming030890/wiki-yue-high-quality huggingface dataset:
李淑儀

李淑儀，GBS，JP（Sandra Birch Lee Suk-yee，1952年3月9號—），係香港前政府官員，做過經濟局局長，同埋經濟發展及勞工局同食物及衛生局（包括前身衛生福利及食物局）常任秘書長。
佢同兩位官員黎年同俞宗怡都係香港大學歷史系嘅同學。
李海生

李海生（英文：Lee Hoi Sang，1941年4月15號—2024年9月9號）係香港男演員，做過無綫電視藝員（1984年至2023年）。
佢早年係邵氏電影龍虎武師，做過電影武術指導，跟住加入無綫電視拍劇，而佢亦係葉問嘅徒孫（招允嘅徒弟）。2023年約滿無綫電視。
弓背腔蝠魚

弓背腔蝠魚（學名：Coelophrys arca）係棘茄魚科腔蝠魚屬嘅其中一個種。
弓洲

弓洲（英文：Kung Chau）係香港新界大灘海一個島，喺塔門西面，由大埔區管，島上面有個「獅子滾球」嘅自然奇觀。
弓頭鯨

弓頭鯨（學名：Balaena mysticetus）係屬鯨目嘅海洋哺乳動物，成年長度可以去到20米，乸比公大隻。佢哋下巴個形似弓，所以叫弓頭鯨。
引坂理繪

引坂理繪 ，係日本嘅一個女藝人同埋配音員。
弓箭

弓箭（bow and arrows）係一種長距離武器，包括用嚟貫穿目標造成傷害嘅箭（arrows）同埋用嚟將箭射出去嘅弓（bow）。

歷史
射箭運動起源好早，原始時代就成為咗人類狩獵同戰爭嘅手段。世界各地嘅民族都有呢做活動，中國殷代甲骨文上曾經有「矰（箭）繳」嘅記載，係一種獵殺啲鳥嘅射具。漢代畫像入面嘅善射者，通常都叫做蹶張士或者強弩手。《史記·張丞相列傳》「以材官蹶張」裴駰《集解》引用三國魏如淳曰：「材官之多力，能腳蹋強弩張之，故曰蹶張。律有蹶張士。」宋朝同金朝兩國使節往來嗰陣，會舉行射弓宴，兩邊喺宴會上射箭嚟決勝負，金人往往都係贏得多輸得少，但係隨着金人漢化政策嘅發展，金人嘅射箭技術已經冇以前咁勁。衛紹王崇慶元年（1212年），南宋賀金國正旦國信使程卓去中都，喺朝廷例行嘅射弓宴入面，金朝「伴射昭勇大將軍、殿前右衛將軍完顏守榮，自午初射，伴射連不中」。
弓絃

弓絃，或寫弦，弓上綫，繫於弓兩端，靠弦張力射箭。
至好弓絃，輕身，夠強，不易磨損，同埋防水。
傳統用蔴、絲、筋、革等天然纖維做，之不過濕咗會變弱。現代多數用人造纖維，輕而張力大，唔受水影響。
引力子

引力子係負責喺兩個夸克之間傳遞重力嘅假設基本粒子，屬規範玻色子嘅一種。佢嘅自旋係2，得1個種類。
引力透鏡

假想引力透鏡。圖中心有個見唔到質點。水色為無透鏡情況，白色為有透鏡情況。光左向右掃，引力透鏡成多重影像。到近心就成圈。遠離就回復多重影像。
引力透鏡，萬有引力現象，光通過物體引力場，光綫屈行，亦叫重力透鏡。叫透鏡，查實有啲誤導。佢唔似平時見透鏡，有焦點。佢會生出多重影像，又或成圈等等。皆因光愈近心屈得愈勁，光直向心就成圈，偏離就斷弧。引力透鏡現象，愛因斯坦個廣義相對論有推論，一九一二年尚未出版物有提及。牛頓物理學都可計到屈曲，但程度得廣義相對論一半。一九三七年，已推斷銀河星團可能有引力透鏡，一九七九年證實。
現今分類有強透鏡、弱透鏡同微透鏡。強透鏡就似成圈，叫愛因斯坦環。弱透鏡祇能經統計變化得出。微透鏡唔會變形，得光強弱變化。
引力透鏡唔祇對可見光有作用，所有電磁波譜都會。
引力場

引力場（gravitational field）係指一件有質量嘅物體所施嘅力場。喺呢個力場入面嘅有質量物體會受到引力。
戶松遙

戶松遙（粵拼：wu6 cung4 jiu4，1990年2月4號—）係日本嘅一個女藝人同埋配音員。
戶外畫畫

法國一地一個人喺度戶外畫畫。
戶外畫畫（plein air painting；法文：en plein air）係指喺室外空間畫畫。例如畫畫愛好者喺畫風景畫嗰陣，就好興去戶外地方一路望住想畫嘅風景一路畫。
戶島章

戶島章（1991年10月4號—）係日本足球員，司職前鋒，效力町田澤維亞。
戶板優衣

戶板優衣 ，係日本嘅一個女藝人同埋配音員。
戶田和幸

戶田和幸（1977年12月30號—）係日本足球員，司職中場，日本足球代表隊前成員。

日本足球代表隊
戶田和幸喺2001年到2002年間爲日本隊出場20次，入咗1球。佢代表日本參加過2002年FIFA世界盃。
戶嶋祥郎

戶嶋祥郎（粵拼：wu6 kau1 coeng4 long4；日文：戸嶋 祥郎(Toshima Sachirō)；1995年9月26號—）係日本足球員，埼玉縣人，司職中場，而家效力緊新潟天鵝。
戶川健太

戶川健太（1981年6月23號—）係日本足球員，司職後衞，效力過東京綠茵，橫濱FC，鳥取飛翔，及福島聯。
戶田光洋

戶田光洋（1977年9月10號—）係日本足球員，司職前鋒，效力過FC東京，及清水心跳。
換心

換心（粵拼：wun6 sam1，英文：Heart transplantation）又叫心臟移植，係種器官移植嘅心外科手術，指將第二啲冇病嘅心臟移植落去一個心臟有問題嘅人度，係種高風險手術。
換命真相

《換命真相》（英文：Take Two），前名《逆襲人生》，係香港無綫電視製作嘅時裝電視劇，由譚俊彥同鄧佩儀領銜主演，由張頴康、朱敏瀚、蔣家旻、劉佩玥、陳庭欣、林韋辰、林凱恩同鄭子誠聯合演出，監製黃偉聲。故仔講男主角返去半年前嘗試阻止多個悲劇嘅發生。呢套劇亦係四套無綫電視「邁向55週年」台慶劇嘅其中一套。
揚范艾克

揚范艾克（Jan van Eyck，1390年—1441年7月9號）係荷蘭畫家，出名作品包括《阿諾菲尼嘅肖像》。
揚馬延島

揚馬延島（挪威文：Jan Mayen），係響北冰洋一個島仔，面積約377平方公里，係挪威嘅領土，氣候又凍又大霧。
換位法

換位法（英文：transposition cipher）喺密碼學上係指密文碼嘅一種做法。一段用換位法嘅密文碼會將段明文嗰啲符號重新擺過位，但唔會改變啲符號嘅樣。
例子可以睇吓圍欄密碼法。
揚雄

揚雄（前53年—18年），字子雲，蜀郡成都（四川省成都市）人。佢係一個西漢末年嘅哲學家、文學家同語言學家，又叫楊雄。佢響新莽時期做過中散大夫，後尾受到弟子劉棻嘅牽連，一度墮樓自殺未死，多年以後無疾而終。

學術思想
揚雄天生漏口，相貌一般。佢後生嗰時就已經好勤力讀書，係司馬相如嘅擁躉，然之後都寫過《甘泉》同埋《河東》兩篇詞賦。佢轉而研究哲學之後開始模仿《論語》作《法言》，參考《易經》作《太玄》。佢主張「有生者必有死，有始者必有終」嘅諗法，全力反對古代方士嘅學說。

評價
喺唐朝文學家劉禹錫嘅《陋室銘》之中，即以「西蜀子雲亭」稱呼揚雄。
換樂無窮

《換樂無窮》（英文：Wish and Switch）係香港無綫電視製作嘅時裝電視劇，由胡杏兒、李思捷、李詩韻同王浩信領銜主演，監製林志華。呢套劇用一個可以交換願望嘅神奇網站做主題。
換算表

換算表係兩組數對應嘅表，慳返計算時間。有啲係等量下對換單位，亦有啲相對效果。由公式運算得出。
明德

呢份表表示三個明德年號對應嘅西曆同干支。
明德站

明德站 (臺北市)：臺北捷運淡水信義線嘅一個車站。
明德站 (韓國)：韓國大邱地鐵1號線嘅車站
明思克號航空母艦

明思克號航空母艦係前蘇聯海軍嘅航空母艦，之後1978年到1994年又屬於俄羅斯海軍。1995年被當做廢鐵賣咗畀韓國一間公司，然後船上嘅武器系統、驅動系統同埋通訊系統都拆晒，1998年韓國公司又轉手賣畀咗中國嘅深圳市明思克航母世界實業有限公司，8月明思克號運到深圳，之後經過改造，成為深圳沙頭角軍事主題公園嘅景點，畀人參觀。
明年今日

《明年今日》係香港歌手陳奕迅喺2002年推出嘅一首大熱歌曲，由陳小霞作曲、林夕填詞、陳輝陽編曲，收錄喺陳奕迅嘅專輯《The Line-Up》，另有國語版《十年》。歌曲一推出就成為華語樂壇街之巷聞嘅歌，並橫掃樂壇頒獎禮，包括TVB勁歌金曲嘅「金曲金獎」、港台嘅「至尊金曲獎」同新城嘅「年度歌曲大獎」，合共三台嘅最高榮譽歌曲獎。《明年今日》連同《十年》成為陳奕迅嘅經典作品。
另外，《明年今日》都係2002年電影《賤精先生》嘅插曲，該電影都係由陳奕迅做男主角。

簡介
歌曲以降A大調寫成，無轉調，曲式結構為AAB，音域跨9度，4/4節拍 。台灣創作人陳小霞寫好旋律後，唔覺得出彩，但被《The Line-Up》嘅製作人陳輝陽睇中。歌詞屬於林夕身患焦慮症時「消極陰暗」嘅作品，描寫主角同對方分手後，無奈地回憶去同前度嘅往事，並仲好掛住對方。經典歌詞包括「人總需要勇敢生存，我還是重新許願」、「如果有日會面，或在同伴新婚的盛宴，徨惑地等待你出現」、「未見你一年，誰捨得改變，離開你六十年」同「但願能認得出你的子女，臨別亦聽到你講，再見」等。
後來陳小霞同唱片公司想整國語版，陳奕迅初頭好抗拒，覺得唔應該故意推出打市場、迎合觀眾嘅版本，但因為尊重陳小霞嘅製作人身份都接受咗。有樂評人認為新詞比較簡單直白，所以更受歡迎。

其他版本
《十年》 - 《明年今日》嘅國語版，喺2003年推出，收錄喺國語專輯《黑·白·灰》，編曲人一樣。
明德國際醫院

明德國際醫院（簡稱明德醫院，英文：Matilda International Hospital）係香港一間私家醫院，喺香港島太平山奇力山，初期為山頂區居民提供醫療服務，1951年後全面開放服務畀所有病人。明德國際醫院被列為第二級歷史建築物，入邊嘅醫療設備相當先進，手術室設計創新，牆身係玻璃屏，以及沿用天花吊臂裝置手術儀器等。2012年，明德國際醫院獲得美國專題週報《HealthExecNews》評級為全球第三最靚醫院，坐擁無敵大海景，俯瞰南中國海，外觀及部分內部設計都保留咗20世紀嘅新喬治亞設計嘅風格。

歷史
1858年聖誕節，啱啱喺印度結婚嘅英國夫婦Granville Sharp同Matilda Lincolne抵港，前者後來成為商人，後者注重社福發展，後來成為慈善家。1893年，Matilda離世，Granville為咗紀念亡妻，決定興建醫院，但呢個計劃要等到六年之後Granville死後，先可實現，而Matilda亦係全港第一個接受火葬嘅人，而家同丈夫嘅骨灰同葬喺跑馬地天主教墳場。Granville嘅遺囑列明以亡妻之名成立醫院服務病人，而醫院初期亦免費醫治病患者，明德醫院（Matilda  Hospital）因此成立。醫院喺1907年1月27號正式啟用，照顧第一批病人。
1940年，醫院被改為軍方醫院。1941年日本侵港期間，山頂被炸彈轟炸，火勢蔓延至明德醫院。其後醫護人員及病人被拘留喺赤柱集中營，當時醫院主席Sir Vandeleur為監獄病人提供藥物而被拷打至死。1951年，醫院重新開放並服務所有病人。

服務
明德醫院係非牟利私家醫院，病房係酒店式設計，設有102張病床。病房分為私人、雙人同標準套房，所有房間都有醫療設備，私人房間有露台。醫院設有普通內外科、兒科、產科、骨科、手術護理、家庭醫護中心、深切治療及身體檢查等服務。醫院仲喺中環設有明德醫療中心，半山堅道亦有診所。 明德醫院為提供更精準的服務，於2017年，和亞洲專科醫生 合作成立佐明德骨科和脊椎中心 。該中心主力去應對日益增加的骨科病人的需求。

建築
醫院多棟建築物已經俾古物古蹟辦事處評級。
明德銀號

明德銀號（英文：Ming Tak Bank）係香港一間執咗笠嘅小型銀行。
1965年1月23號，明德銀號發出約值700萬港元嘅美元支票俾彈票。消息傳出後，好多存戶紛紛擁去提取現金，結果明德銀號喺1月26號發生擠提，去到1月27號，當時嘅港府銀行業監理處接管明德，同時停止該公司嘅一切業務，以便審查。1月30號，明德銀號因對地產放款過度而宣佈申請破產，又欠債接近1,200萬緡，但資產就只係得340萬。
明德嘅倒閉事件，引起廣大市民對華資銀行信心恐慌，亦為後來一連串嘅銀行擠提事件揭開序幕。
明德站 (韓國)

明德站（粵拼：ming4 dak1 zaam6；韓文：명덕역／明德驛 Myeongdeok-yeok）係韓國大邱地鐵1號線嘅車站，喺大邱中區嘅南山洞（韓文：남산동 (대구)）。2009年3月13號，出口度裝咗𨋢。佢亦係地鐵3號線嘅站。
李瑞雨

李瑞雨（韓文：이서우，1633年3月1號—1709年10月14號），字潤甫、休徵、號松谷、松波、癯溪、溪翁，係李氏朝鮮後期文臣、政治人、儒學者、作家、詩人、性理學思想家。李朝後期禮訟論爭嘅南人黨嘅急進派一員同埋論客。西人黨領袖宋時烈嘅政敵之一。許穆、尹鑴嘅門人。
李瑞庭

李瑞庭（韓文：이서정，2000年1月7號—），藝名Sei，係南韓女歌手，組合Weki Meki成員，擔當副唱。
李璧琦

李璧琦（英文：Becky Lee，1978年8月11號—）係無綫電視前女藝員、明珠台節目主持人，主要主持港生活·港享受。佢響2011年出演《誰家灶頭無煙火》電視劇而出咗名。2020年8月份離開無綫電視。

演藝生涯
李璧琦早年喺明珠台擔任主持。2009年開始參演無綫電視劇集。
2011年係《誰家灶頭無煙火》擔任重要配角唐晶晶（岑海兒）。
2011年係《團圓》飾演華凱莉一角，同第一男主角有唔少對手戲。
2013年係《巨輪》中飾演女警楊曼芝（Mandy）一角，戲份幾重，演技備受肯定。
2014年係《忠奸人》挑戰亦忠亦邪嘅角色，飾演女大狀趙敏暉（Denise）一角，劇中同郭晉安、張繼聰有唔少對手戲，演技再次獲得好評。
依家係監製王心慰嘅御用演員。
李瑜瑛

李瑜瑛，係大韓民國嘅一個女藝人同埋歌手。
李瑈

李瑈（韓文：이유；1417年9月29號—1468年9月8號），字粹之（수지），史稱朝鮮世祖（조선 세조），係大朝鮮國第七代國王，1455年-1468年在位。佢在生尊稱承天體道烈文英武，諡號武至德隆功聖神明睿欽肅仁孝，大明賜諡惠莊。
佢本身封號首陽大君（수양대군），1453年開始負責輔佐姪仔李弘暐做國王，直到1455年篡位，廢咗李弘暐自己做國王。
斷層

斷層（Fault）係地質學入面指因為地殼活動而引致大範圍嘅岩石層斷裂，形成過程可以好慢，亦可以係因為地震而即刻出現。
新麗花園

新麗花園係香港房屋委員會嘅私人機構參建居屋屋苑，由香港房屋委員會同新鴻基地產聯合發展，喺香港九龍牛池灣，近瓊軒苑同宏景花園。屋苑總共有三座樓宇，喺1985年起好。
斷捨離

斷捨離係種生活理念，指「『斷』絕唔需要嘅嘢；『捨』去多餘嘅嘢；脫『離』對嘢嘅執着」，出自佛教經典《中阿含經》，到2000年代開始由日本人山下英子積極推廣呢個概念，用嚟推廣清理屋企嘅垃雜嘢。
斷代史

斷代史，係一地之史，拆開一段段時期來講，咁同通史相對。唐人興以朝代來斷代，以某國爲中心去講。
斷片酒

斷片酒（Four Loko），又叫失身酒，係美國芝加哥出產嘅一隻罐裝酒，2005年開始出，主要成份有咖啡因、牛磺酸、瓜拿納同酒精。皆因隻酒好易醉，飲咗隨時會「斷片」，所以畀人叫做「斷片酒」。
2017年，呢隻酒喺臺灣畀政府驗出有迷姦水成份「伽瑪羥基丁酸」。
斷網

《斷網》（Cyber Heist），原名《斷網24小時》（Disconnected），係2023年上畫嘅港產片，由郭富城、林家棟領銜主演，黃慶勳執導。
斷奶

斷奶，又叫戒奶，指孲𤘅子停止食阿媽嘅母乳，開始靠母乳之外嘅嘢食來源得到佢需要嘅營養，斷奶嘅時間一般需要阿媽去決定，亦都有孲𤘅子自己唔想食母乳而斷奶嘅。有嬰兒奶粉之後，代替母乳，戒奶亦指唔再食奶粉，轉食其他。
戒奶通常會煮粥仔，亦有種種糊食，直至可以用牙食固體食物。
林徽因

林徽因（1904年6月10號—1955年4月1號），本來叫林徽音，係中國建築師同埋詩人，人民英雄紀念碑同中華人民共和國國徽嘅設計者。
佢原本鍾意徐志摩，但後來發現原來佢有老婆而決定嫁畀梁思成。最後佢開講座嘅時候，徐志摩為咗見多一次面而專登搭飛機搵佢，但係墜機死咗。而林徽因亦喺1955年肺結核死咗。

作品
《林徽因講建築》，南粵出版社、陝西師範大學出版社，2004年。 ISBN 978-7-5613-2946-7
其子梁從誡編選《林徽因文集》
梁從誡（編）2000《林徽音建築文集》 臺北：藝術家出版社（繁體）.
陳學勇（編）2005《林徽因文存（建築）》四川文藝出版社。
林忌

林忌係香港作者同時事評論員，寫過《蘋果日報》專欄。2007年5月填《福佳始終有你》歌詞，2007年7月出咗本《潮童不宜》。同年同李八方打過筆戰，黃世澤亦幫林忌講嘢。政治上支持泛民主派，同毛孟靜等人組成自治派政團香港本土。
林志挺

林志挺係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
林志炫

林志炫（粵拼：lam4 zi3 jyun4；英文：Terry Lin；1966年7月6號—），係臺灣基隆人、前優客李林成員、臺灣男歌手同音樂製作人。佢入圍過金曲獎7次，入圍金曲獎最佳國語男演唱人5次。1991年，佢同李驥以組合「優客李林」形式出道，先後出過8張中英文專輯，喺臺灣創下年度最佳銷售佳績。1996年優客李林解散後成立炫音音樂有限公司而成為獨立音樂人。林志炫係華語樂壇一次成型錄音第一人。佢分別喺2013年同2017年參加過《我是歌手1》同《歌手2017》。

簡歷
林志炫喺佢屋企係大佬，對落有個細佬 同個妹，佢同李驥喺學生時代喺明新工專就係好朋友，曾同任一年級宿舍副舍長一職，1991年佢同李驥組成二人音樂組合「優客李林」，出嘅第一份專輯《認錯》而喺港臺出名，之後出咗四鉼國語專輯、兩鉼英文專輯同鉼精選輯，喺1996年解散。樂隊解散後去咗發電廠做嘢，因為遇上冧山泥而好彩走甩，不過啲同事就死曬，之後到阿爸嘅印刷廠返工。
之後暫別歌壇，睇住阿爸嘅印刷廠同嗰時病重嘅阿媽，阿媽過身之後，用《離人》首歌嚟紀念，離開印刷廠，重返歌壇九個月之後，印刷廠火燭，要重建。更專注唱歌，1995年出咗第一張個人專輯《一個人的樣子》，講出處理印刷廠嘅日事。之後加盟新力音樂（今日嘅臺灣索尼音樂娛樂）重出咗三張個人專輯同一張精選輯。
1997年成立炫音音樂製作公司，2001年尾嘅專輯由炫音音樂製作、發行。2001年至今發行咗四張個人專輯。
林志炫講，其實佢嘅視力冇問題，根本唔使眼鏡，戴眼鏡凈為咗修飾塊面嘅輪廓。但後嚟發現戴同唔戴眼鏡嘅樣差好遠，而平時唔戴，反而多咗啲私人時間。2013年2月，加盟湖南衛視《我是歌手》第一季、為第二位補位歌手，喺4月12號嘅總決賽攞亞軍。2016年，參加浙江衛視大型懸疑音樂推理節目《誰是大歌神》，做第六期嘅「大歌神」。2017年2月，加盟湖南衛視《歌手2017》、為第二位逆戰歌手，之後喺突圍賽演唱《你在最近的天邊》以第三名突圍成功，喺4月15號決賽攞第五名。

優客李林時期
睇埋：優客李林
1991年
加盟點將唱片
發行首張專輯《認錯》，獲頒香港無綫電視十大勁歌金曲之「最受歡迎國語歌曲」銅獎。
以《認錯》獲香港新城電台頒發之首屆『勁爆家族最受歡迎國語歌曲獎』。
獲香港電台頒發之第15屆「十大中文金曲」新人獎「最佳組合」金獎。
獲香港商業電台頒發之叱咤樂壇流行榜「過江龍」銀獎。
1992年
發行國語專輯《黃絲帶》，係年度銷售最佳國語專輯之一。
1993年
發行國語專輯《少年遊》同英文專輯《Ocean Deep》。
7月獲得新加坡首屆「醉心金曲獎」最佳組合獎。
1994年
1月22、23同26號喺台北國父紀念館同台中中山堂同張清芳、伍思凱、蔡琴合辦「五星點將」演唱會。
7月發行國語專輯《捍衛愛情》，入圍第6屆金曲獎最佳演唱組獎。
8月27號喺花蓮縣立文化中心舉行首場個人演唱會。
1995年
6月24號擔任「張清芳十年串起每一刻」喺新加坡舉行演唱會的特別嘉賓。
發行英文專輯《Perhaps Love》、精選輯『昨日·今日·永遠』。

個人時期
1995年
12月發行林志炫暫別歌壇專輯《一個人的樣子》。
1996年
3月林志炫以國語專輯《一個人的樣子》入圍金曲獎最佳男演唱人獎。
8月發行同英國倫敦交響樂團合作嘅《追尋·倫敦星空下》專輯，入圍第7屆金曲獎最佳男歌手。
1997年
4月15號出版林志炫復出歌壇首張個人專輯《散了吧》。
1998年
3月3號發行國語專輯《蒙娜麗莎的眼淚》。
3月21、22同28號，分別喺北、中、南舉行林志炫首次個人小型演唱會。
12月發行國語專輯《TRUE LIVE》。
1999年
1月3同8號分別喺高雄、台北舉行林志炫第2次個人小型演唱會。
發行國語新歌精選輯《單身情歌》，以《單身情歌》一曲於大陸走紅。
3月以國語專輯《蒙娜麗莎的眼淚》入圍金曲獎最佳男演唱人獎。
2001年
發行國語專輯《擦聲而過》，翻唱多首經典歌曲。
2002年
發行國語專輯《時間的味道》，入圍第14屆金曲獎最佳男歌手獎。
2004年
發行現場演唱專輯《至情志炫》，入圍第16屆金曲獎最佳男歌手獎。
2005年
發行國語專輯《熟情歌》，入圍第17屆金曲獎最佳男歌手獎。
12月30號發行國語專輯《原聲之旅》，同詹兆源搭檔同重唱多首老歌。
2006年
同李驥再度搭檔，舉辦「再見·優客李林」演唱會，巡迴兩岸各大城市。
2008年
為解決困擾已久嘅鼻竇炎而做手術
8月舉辦個人巡迴演唱會，喺台北同台中開唱，同邀請歌手黃靖倫擔任演唱會嘉賓。
12月發行專輯《擦聲而過2》，翻唱多首歌曲。
2009年
同動力火車合作，共同翻唱Air Supply嘅名曲之一〈Goodbye〉，中文歌名係《愛上你不如愛上海》。
6月，專輯《擦聲而過2》於北京發表。
2010年
同公視合作，喺11月舉辦小型電視演唱會同埋現場同步錄音錄影，喺12月發布專輯《One Take》。
2013年
2月，加盟湖南衛視《我是歌手》第一季、為第2位補位歌手，喺4月12號嘅總決賽獲得亞軍。
8月，開始ONE take個人巡迴演唱會，首站地點喺上海。

《我是歌手》第一季
2013年2月，加盟湖南衛視《我是歌手》第一季、為第二位補位歌手，喺4月12號總決賽攞亞軍。

《歌手2017》
2017年2月，加盟湖南衛視《歌手2017》、為第二位逆戰歌手，之後喺突圍賽演唱《你在最近的天邊》以第三名突圍成功，喺4月15號決賽攞第五名。

演唱風格
林志炫嗓音屬於細膩、高亢嘅類型，尤其係以真假，甚至雌雄難分嘅真假音轉音順暢著稱（佢自己稱做「雞尾酒唱法」）。據佢自己喺節目上討論過，佢嘅音域（真聲加假聲）最少超過24度。近年嘅專輯錄音講求嚴謹，以高傳真音響伴奏同錄音原聲伴奏做標準。捨棄目前常見嘅數碼錄音，採用較原始類比錄音。例如佢2005年12月發行嘅專輯「原聲之旅」即成為好多華人圈發燒友推薦片。因為喺專輯中佢首次嘗試搖滾樂同藍調嘅唱法，因此表現唔差過歐美發燒片。喺咬字能著重轉換歌唱方式之處，都重視出音穩定性同伴奏樂器嘅適當比例。

公益活動
林志炫長年擔任台灣癌癥希望基金會嘅董事，落力幫助癌癥病友，同埋為癌癥希望基金會演唱會歌《我希望》。癌癥希望基金會每年舉辦嘅「癌癥關懷音樂會」都睇得到佢為癌癥病友演唱。
2013年，林志炫因長期為癌癥病友做公益，獲頒第8屆港澳台慈善愛心獎。
林德興

林德興係香港親中派政治人物。

選舉經歷
喺2021年9月，佢成為香港特别行政區選舉委員會基層社團委員。
林志潔

林志潔（1973年10月19號—）係台灣嘅女學者，喺杜克大學攞咗法學博士學位，而家係國立陽明交通大學法學院嘅特聘教授。喺2023年6月，佢被民主進步黨以民主大聯盟嘅方式徵召參選2024年新竹市選舉區嘅立法委員選舉。

被揭發出席黑道飯局拜票
喺2023年10月底，當時代表民進黨參選新竹市立委嘅林志潔，被拍到跟住立法院民進黨團總召柯建銘，去到三光機構三合會餐敘拜票。之後，一啲社交媒體平台就開始有批評嘅聲音，話佢一方面話「對黑道零容忍」，另一方面就出席黑道飯局，事實係「黑道金援來參選」。競爭對手柯美蘭批評佢根本唔應該出現，時代力量立委邱顯智就評論，呢啲互動就算法例無被明文禁止，都應該受社會公評。之後林志潔否認，話自己只係出席學生家長嘅家族聚會，隔離有人邀請佢過去先去打個招呼，佢並唔認識三光機構，又表示會追究造謠者。不過，有啲網民就唔信呢個說法，認為佢同柯建銘都唔係第一日出社會，冇可能唔知三光機構係咩背景。
張惠雅

張惠雅（Regen Cheung，1988年9月7號—），原名張惠儀，係香港女歌手，前女子跳舞組合HotCha成員。2011年佢退出HotCha去進修，2013年簽約做無綫電視合約藝員，2017年恢復自由身。

演出
呢個表唔完整，歡迎加料。
張恩年

張恩年，香港親中派基督教界人士。

政治立場同選舉經歷
佢喺香港親中派人士。
因應佢嘅親中立場同言行，佢同陳世强、劉金勝、管浩鳴、許淑芬、林以諾、梁燕城、蔡志森、蘇穎智、盧龍光、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。
張悅楷

張悅楷（1925年9月—1997年5月）係中國大陸國家一級演員，廣東話劇院嘅話劇演員。佢同劉蘭芳並稱「北劉南張」，廣東地區南派粵語講古代表人物，深受粵語地區電台聽眾嘅喜愛[未記出處或冇根據]。佢一生多才多藝，除咗話劇舞台之外，仲擅長相聲同講古。喺廣東人民廣播電台講水滸傳、三國演義、楊家將。

生平簡介
1949年廣州嶺南大學土木工程學系畢業。
1950年加入華南人民劇團。
1957年夏調返廣東話劇院。
1997年5月24日喺廣州病死，享年72。
張悅然

張悅然（1982年11月7號—）係中國女作家同編輯，寫咗《櫻桃之遠》、《水仙已乘鯉魚去》等小說，人哋常會將佢同韓寒、郭敬明當做80後作家代表性人物。
張恩霖

張恩霖，香港親中派政治人，香港再出發大聯盟發起人之一。
張惠長

張惠長（1899年5月6號—1980年7月18號），字錦威，廣東省香山縣人。中華民國飛機師、外交官、政治人物。

生平
1915年，張惠長同楊仙逸一齊被送往林森奉命喺美國成立嘅空軍學校學習飛行技術，後來張惠長又轉入美國寇蒂斯航空學校學習。1917年回國，任孫中山大元帥府侍從副官。1918年，任大元帥府航空處副處長，曾揸飛機協同陸軍討伐龍濟光。1920年，任粵軍飛機隊第一隊隊長。1922年，任廣州航空局副局長、第一隊隊長、代局長。中國國民黨改組後，佢去蘇聯學習。1928年回國後任航空學校首任校長。1928年6月，任航空司令。仲做過國民革命軍第八路軍總指揮部航空處處長。1928年11月11號，以張惠長為機長嘅「廣州」號陸上飛機從廣州大沙頭機場起飛，經十二個省最後抵達南京，成為中國航空史上里程碑。1929年8月24號，出任軍政部航空署署長。1929年9月10號，出任中國航空公司副理事長。
1929年，張惠長參加張發奎、李宗仁嘅反蔣軍作戰。1930年，張惠長參加中原大戰。1931年6月，任廣州非常會議國民政府空軍總司令、軍事委員會西南分會委員。同年，當選為中國國民黨第四屆中央執行委員。1932年任西南政務委員會常務委員。1933年4月29號，獲聘為全國航空建設委員會委員。同年底，閩變發生，張惠長喺閩變中，向全國發出「空軍人員暫不參加内戰」嘅通電，並動員廣東空軍近百人脫離廣東軍政府陳濟棠手下嘅航空局，轉投閩變中喺福州成立嘅中華共和國人民革命政府。
1935年，張惠長任中華民國駐古巴全權公使。1937年任滿歸國，任中山縣縣長。抗日戰爭期間，再任駐古巴公使。後回國再任中山縣縣長。1946年冬，又被任命為駐古巴公使，但未赴任。1947年初，被撤銷中山縣縣長職務。1947年4月24號，任立法院立法委員。1948年3月，當選第一屆國民大會代表。佢一直留喺中山縣。中國人民解放軍佔領中山縣前夕，張惠長赴澳門定居。1960年前後赴台灣，繼續擔任國民大會代表。
1980年7月18號，張惠長病逝。
普天同慶艷霓裳

《普天同慶艷霓裳》（英文：The Pajama Game）係一套1957年嘅美國電影，由桃麗絲黛主演，史丹利杜倫執導。
普安

普安係中國貴州黔西南下轄嘅一個縣，有1429平方公里咁大。
普寧華僑管理區

普寧華僑管理區係中國廣東揭陽一區，面積16平方公里。
普慶坊

普慶坊（英文：Po Hing Fong）係香港上環一條馬路，由居賢坊同堅巷交界開始，去到普仁街。
普天間海軍陸戰隊航空基地

普天間海軍陸戰隊航空基地（英文：Marine Corps Air Station Futenma，MCAS Futenma；日文：かいへいたいふてんまきち），係位於日本沖繩縣宜野灣市嘅一座美國海軍陸戰隊航空基地，大約有4000個海軍陸戰隊官兵。基地有一個2,740米長，45米寬嘅跑道、大量嘅營房、行政同後勤設施，亦都支援美國海軍陸戰隊第3遠征軍用嘅自轉旋翼機，常駐大約80架軍機，係駐沖繩美軍最重要嘅基地。

居民反應
由於普天間基地位於市中心，軍機響住宅區入面進行飛行訓練，造成噪音污染同空氣污染，又危害公共安全，係一個爭議性問題：2004年8月，CH-53D運輸直升機喺沖繩國際大學墜毀，當地區民無傷亡；1995年，3個隊員強姦咗一個12歲嘅沖繩女仔，引發示威抗議。

搬遷
1996年12月，美日兩國組成嘅沖繩問題特別行動委員會喺最終報告決定將普天間基地搬去沖繩北部嘅名護市。呢個係一個有爭議嘅決定，因為當地有珊瑚礁同海草床，係瀕臨絕種嘅儒艮嘅棲息地，受日本同美國法律保護。1997年12月名護市全民投票入面，超過80％嘅名護市居民反對搬遷計劃，但係其後連續三屆嘅名護市市長選舉都由支持搬遷計劃嘅市長當選。2006年，兩國政府決定將基地搬去名護市邊野古施瓦布軍營沿岸地區。據日本放送協會2009年11月嘅民調結果，35%受訪者認為首相應該重新檢討搬遷計劃，23%受訪者支持。
2010年1月嘅名護市市長選舉由反對美國駐日普天間飛行場自宜野灣市遷至嘅稻嶺進當選。選舉之後，鳩山由紀夫重申將會響2010年5月底之前決定搬遷地點。同一年5月，鳩山由紀夫首次承認無法兌現將普天間基地完全遷出沖繩島嘅競選承諾；5月尾，美國同日本決定將美國海軍陸戰隊喺沖繩嘅基地重新安置。
普寧

普寧喺中國廣東，家下係揭陽市嘅縣級市，叫普寧市。大清時係個縣，叫普寧縣。

山
普寧南有鐵山。西北有官人望山。

水
普寧南溪自揭陽入，歧為二，一東過馬嘶巖山，東北入揭陽；一西南過鯉湖埠為鯉湖水，屈東南，同上沙墟水合，過望夫石山，為寒婆徑水，東北為白阬湖，又東入潮陽為練江。又東有普寧港，一名通潮港，東北入揭陽為古溪。

史
大清普寧歸潮州府，有雲落徑巡司。
普巴

保羅·拉比埃勒·普巴（法文：Paul Labile Pogba，1993年3月15號—）係一位畿內亞裔法國職業足球員，係中場新星，依家效力意甲球隊祖雲達斯同法國足球代表隊。
柏度尼圖

柏度尼圖（葡文：Pedro Neto，2000年3月9號—）係一個嚟自葡萄牙嘅男足球員，踢翼鋒，而家效力緊英超球隊狼隊。
柏山奈奈美

柏山奈奈美 ，係日本嘅一個女藝人同埋配音員。
柏市

柏市係日本千葉縣一個中核市，人口41萬。
柏寧酒店

柏寧酒店（The Park Lane Hong Kong），係香港一座酒店，喺銅鑼灣告士打道310號，鄰近記利佐治街，隔籬係珠城大廈。酒店喺1975年開業，原先叫華都酒店，1985年改用而家個名。
柏尾誠一郎

柏尾誠一郎（1892年1月2號—1962年9月6號）係日本男子網球手。喺1920年夏季奧林匹克運動會同熊谷一彌合作摞到男子雙打銀牌。
柏幸奈

柏幸奈 ，係日本嘅一個女演員。

拍過嘅作品一覽
呢個表唔完整，歡迎加料。
特搜戰隊刑事連者 （2004年）
Deep Love深沈的愛（2004年）
牙狼GARO
魔彈戰記龍劍道
魔法老師
欺詐偶像
柏度·山齊士

柏度·山齊士·佩雷斯-卡斯堤雄（1972年2月29號—）係當今西班牙首相，由2018年做到而家。
柏林圍牆

柏林圍牆，1986年圖左為東柏林，圖右為西柏林。
柏林圍牆（德文：Die Berliner Mauer），東德就叫「反法西斯防衛牆」（Antifaschistischer Schutzwall），係德國分裂28年間，「民主德國」（東德）同西柏林之間德國境內邊界（Innerdeutsche Grenze）嘅一幅牆，全長1878公里，3到4公尺高，最初淨係鐵絲網，後尾先起硬牆。幅牆係東德政府喺1961年8月13號，為咗阻止東德嘅人民逃去西德而起。
柏林圍牆係兩德分裂同冷戰嘅象徵同見證，一直阻住東德同西德之間文化同經濟嘅交流，一直有東德人各種方法穿越，其中有5043人成功，3221人被拉，239人死咗，260人受傷。
1989年11月9號，新東德政府打算放寬東德人民，喺旅遊方面嘅政策，但中央政治局委員Günter Schabowski誤解咗上級嘅意思，錯誤宣佈咗要開放柏林圍牆，結果超過一萬嘅市民行上街，拆咗幢圍牆。
維基同享有多媒體嘅嘢： Berlin Wall
維基語錄收錄咗同呢篇文相關嘅摘錄：
柏林圍牆
柏林愛樂樂團

柏林愛樂樂團 (德文：Berliner Philharmoniker) 係以德國柏林為基地，一隊世界知名、備受好評及尊重嘅管弦樂團。

歷史
柏林愛樂前身叫「Frühere Bilsesche Kapelle」，由54名樂手係1882年脫離佢地嘅指揮 Benjamin Bilse 組成。當時佢地嘅指揮突然宣布要將樂團演出搬上一列前往華沙嘅列車。 1887年樂團迎黎第一位著名指揮 Hans von Bülow。跟住幾年，多位著名指揮甚至作曲家包括 Hans Richter、, Felix von Weingartner、理察·史特勞斯 、古斯塔夫·馬勒 、布拉姆斯同葛利格。1887年鋼琴家及作曲家Mary Wurm 成為首位指揮樂團嘅女性。 此時樂團編制，弦樂總數為46，而非今日華格納編制嘅64。
1895年 Arthur Nikisch 成為總指揮直到1923年被富特溫格勒取代。二戰期間樂團堅持表演，係1942年嘅4月20號，樂團為希特拉賀壽演出貝多芬第九交響樂，史稱「黑色貝九」。 演出後納粹宣傳部長戈培爾與指揮握手，導致指揮日後備受批評。1945年1月富特溫格勒逃避蓋世太保追捕，流亡瑞士，Leo Borchard 接任總指揮。1945年4月12號為樂團戰時最後一場音樂會，曲目包括華格納嘅「諸神的黃昏」嘅女神自焚場景。 希特拉青年團係現場派發山埃藥丸，等無法接受蘇軍即將攻入柏林嘅民眾自殺。 柏林戰役導致樂團停止公演2個月，係蘇軍佔領當局安排下，同年5月26號樂團恢復公演。
總指揮 Borchard 係1945年嘅係柏林被美軍誤殺。 羅馬尼亞指揮崔烈比德祺接任總指揮7年，到1952年還政與富特溫格勒，富氏係1954年病逝。
日後嘅指揮帝皇卡拉揚隨即獲選為下任總指揮，任期直到佢病逝前幾個月嘅1989年4月。係卡拉揚治下，樂團留低大量錄音以及通過係各地巡演贏得全球嘅知名度。樂團都開始聘用女樂手。 但1982年，卡拉揚決定聘用女單簧管手 Sabine Meyer ，引發樂團否決其入團申請。卡拉揚辭職後，樂團曾邀請卡勞士卡拉伯接任總指揮但被拒。
1989年，樂團選出義大利指揮阿巴度 Claudio Abbado 繼任總指揮。阿氏將樂團嘅曲目範圍拓展到20世紀嘅現代音樂，知道佢2002年離任。係兩德統一後，樂團持續能面對黎自柏林市政府嘅財政壓力，關係相當緊張。 2006年，樂團嘅附屬學院以阿巴度知名，設立作品大賞，鼓勵新作品創作。
1999年6月，英國指揮家西門歷圖爵士獲選為總指揮。 歷圖2002年就任，柏林市政府為符合聘用條件，係2001年修法將柏林愛樂，改制為自治嘅公共基金會。爵士嘅合約本來到2012年到期，後來獲續約到2018年。
2006年，樂團宣布調查係納粹期間嘅歷史。 翌年有加拿大作者發布有關歷史著作， 以及有西班牙導演發布有關紀錄片。
2014年，樂團宣布成立自家嘅唱片錄音品牌。
樂團2015年推選新嘅總指揮，但一度難產。 延至6月21日，樂團選出俄裔指揮基利佩特連高繼任總指揮，  2019/20 樂季正式繼任。

音樂廳
柏林愛樂廳，現時樂團主場。
樂團第一個主場位於十字架山區，前身係個溜冰場嘅場地。 1899年，樂團開始係較細嘅貝多芬音樂廳演出。首個愛樂廳係1944年1月30號被英軍炸毀。 樂團一度係菩提樹下大道嘅國立歌劇院演出。但到1945年2月，輪到國立歌劇院被炸，柏林愛樂被迫遷到之前係戲院嘅鐵達尼宮公演。1950年，公演地點轉到柏林音樂學院嘅音樂廳，而錄音則係音效較好嘅達林區耶穌基督教堂進行。
新愛樂廳嘅要求，係1949年正式提上日程，並成立咗柏林愛樂之友（Gesellschaft der Freunde der Berliner Philharmonie e.V. )， 開始籌款。新愛樂廳1961年開始興建，1963年落成，並以卡拉揚指揮柏林愛樂表演貝多芬第九交響樂作為慶祝活動。 新愛樂廳係柏林文化論壇嘅一部分，連同1987年附屬嘅室樂廳落成，整個計畫方為全部落成。
柏林愛樂廳自此為樂團主場，並成為其五角形標誌嘅靈感來源。
森林劇院，柏林愛樂季尾音樂會場地。
2008年5月20號，愛樂廳遭遇火警。四分一樓頂被損毀，因為消防需要破開樓頂進入火場。 音樂廳內部基本無受損，但依然遭遇水浸。消防員儘量使用泡沫避免損毀。直至2008年6月，樂團都無法全面使用愛樂廳。
2008年12月18號，樂團宣布創立網上嘅電子音樂廳，  將開始直播愛樂嘅音樂會，並將過往多年嘅錄影上網。2010年起，部分柏林愛樂音樂會會係德國同歐洲指定戲院直播或錄播。

榮譽成員
樂團嘅榮譽成員包括暫時唯一嘅榮譽指揮巴倫邦 Daniel Barenboim、凱亭Bernard Haitink、亞奴閣 Nikolaus Harnoncourt、小澤征爾、楊遜斯 Mariss Jansons以及梅達 Zubin Mehta。
柏林戰役

柏林戰役係第二次世界大戰歐洲戰場最後一場戰役，喺1945年4月16號到5月2號喺納粹德國柏林打，最後蘇聯成功攻陷柏林，逼到希特拉自殺。
柏林回收

柏林回收（英文：Berlin Recycling Volleys）係德國柏林嘅職業排球球會，依家打緊德國職業排球聯賽。
柏林宣言

《柏林宣言》係由歐盟理事會起草，歐盟廿七個成員國同政府首腦為咗慶祝《羅馬條約》簽署五十週年，喺2007年3月25號，由時任歐盟理事會輪值主席默克爾、歐洲委員會主席巴羅佐、歐洲議會議長珀特林，喺柏林一齊簽嘅文件。
《柏林宣言》嘅主要內容同目標：修訂一份新嘅歐盟條約，希望喺2009年6月歐洲議會換屆之後就生效。 呢份新嘅條約會取代《歐盟憲法》（《歐盟憲法》響2005年嘅全民公決俾法國同荷蘭否決咗）。
扶餘定林寺址

扶餘定林寺址係個喺韓國嘅世界遺產，登錄喺聯合國教科文組織嘅世界遺產名錄。
批判理論

批判理論（英文：critical theory）係社科理論嘅一種，集中於對社會嘅結構作出批判，尤其係集中批判引起不公義嘅社會結構。
批發及零售界功能界別

批發及零售界功能界別係香港立法會一個功能界別，選民嚟自政府指定嘅批發同零售商會。
扶餘郡

扶餘郡（韓文：부여군／扶餘郡 Buyeo gun */?）係大韓民國忠清南道嘅一個郡。
批次檔

批次檔（英文：batch file），又叫批處理文件，係部分操作系統對手稿嘅稱呼，爾啲操作系統目前喺主流嘅淨係得返 Microsoft Windows，以前仲有 DOS、OS/2 等等。
批次檔用嘅手稿語言視乎用緊嘅操作系統係用邊隻直譯器，目前正常來講會係 cmd.exe，但係如果係好舊版（非 NT 內核）嘅 Windows 或者係 DOS 就會係 command.com。兩個直譯器用嘅語法好接近，但係並唔係一樣。
扶餘市

扶餘係中國吉林松原一個市，總面積4647平方公里，人口75萬。
批

批（英文：pie），又譯派，或者叫餡餅，係一種烘出來嘅嘢食，用餅皮包住餡料。其中一種常見嘅批係撻。
常見嘅批味包括蘋果、車厘子、桃、朱古力、果仁。
根

植物嘅根部位。圖左邊嘅係直根，右邊嘅係鬚根。
根（粵拼：gan1）係植物五大部位當中嘅一個構造部位，亦係植物嘅命脈。佢有吸收、傳輸、固定、支撐同儲存、繁殖嘅功能。全地球幾乎任何一種植物都有根。喺大多數嚟講，植物嘅營養都係靠根嚟吸收同供應。唔理佢喺主根、側根定係不定根嘅範圍，定係從最先嗰橛到基部。都可以分成根冠、生長位、伸長區、根毛區同成熟區五大部位。

根嘅部位
根冠
根冠就好似頂帽噉「戴」喺根嘅尖端，係根嘅各部份組織嘅發源，佢入面有生長位。
伸長區
伸長區係植物嘅根生得最快嘅位。
根毛區
根毛就好似部細嘅抽水機噉，有好勁抽嘅吸水能力。咪睇佢細，佢嘅數量都好多下。

根系嘅分類
喺植物嘅根系嚟講，一般係分成直根同鬚根、肉質根三種。其中：
直根：由明顯嘅主根同側根夾埋一齊嘅根。直徑比較粗。
鬚根：冇主根同側根，個樣好似啲鬍鬚噉。直徑比較幼。
肉質根：主根比較粗兼肉質品種。
喺一般嚟講，植物嘅根系比地面上嘅植株部分多成5—15倍。
變態根
有時植物為咗適應當地嘅生存環境，喺發展過程入面重搞咗好多古靈精怪嘅變態根出嚟。例如氣根、呼吸根、寄生根、水生根、儲藏根同塊狀根、圓波根等。
初生根
籽出芽時，有胚根生出嘅根响地下生出嚟嘅直根。
氣生根
喺空氣生嘅根。
水生根
生喺水入面嘅根。
不定根
喺梗或葉生出嚟嘅根。
支持根
主梗或近基部生出嚟嘅根。以入土嚟支持主梗，使梗保持成樖嘢嘅穩定性。
次生根
喺初生根上邊有分支嘅根。

俗語
俗話再話齋：「水有源，樹有根。」
根室振興局

根室振興局（日文：根室振興局／ねむろしんこうきょく Nemuro shinkōkyoku */?；2010年4月1號之前係根室支廳）係日本北海道東部一個振興局，首府係根室。覆蓋面積3,406.23平方公里（1,315.15平方英里），2020年人口73,102。日本聲稱擁有主權嘅南千島群島（日本叫「北方領土」）納入呢個振興局管轄範圍。
根占真伍

根占真伍（1984年12月22號—）係日本足球員，司職中場，效力過東京綠茵，橫濱FC，及熊本羅亞素。
根室

根室係日本北海道一市，人口約莫2.7萬。
核酸

核酸（粵拼：hat6 syun1）係種通常喺細胞核入面嘅大型生物分子，負責帶住同傳遞生物體嘅遺傳訊息。核酸可以分做兩大類：脫氧核糖核酸（DNA）同埋核糖核酸（RNA）。
曾都區

曾都區係中國湖北隨州一個市轄區，總面積1316平方公里，人口160萬。
曾雪明

曾雪明（1905年—1991年11月14號）係越南革命家胡志明嘅老婆。

生平
曾雪明喺廣州出世，喺廣州死咗。
曾軼可

曾軼可（粵拼：zang1 jat6 ho2；英文：Yico Zeng；1990年1月3號—），係中國大陸女歌手。佢喺吉林外國語大學畢業。
曾近榮

曾近榮（1927年3月30號—2011年9月10號），人稱曾Sir，喺廣州出世，早年移居香港，1960年代開始主理家事常識環節而聞名，一直都幫香港嘅電視觀眾解答家居生活上嘅各種疑難，廣受香港觀眾，尤其是家庭主婦歡迎，畀人尊稱「家居小博士」；而因為佢成日建議用哥士的清潔家居污跡，亦有「哥士的王子」嘅稱號。
曾近榮早年喺培道中學做中文科先生。1986年退休之後，除咗繼續主持家事常識節目之外，又開展演藝工作，參與演出無綫電視處境劇《城市故事》，飾演劇入便嘅公務員阿爸許潤。曾近榮亦喺呢段期間客串演出多部電影，最令人留低深刻印象嘅係喺《逃學威龍》飾演一位記性差嘅化學科先生。
1995年曾近榮離開無綫電視之後，喺筲箕灣天悅廣場開咗間家居產品小商店——曾sir專門店。
曾近榮已婚，有一個囝，佢個囝曾迪維曾經係香港電台《頭條新聞》節目主持人之一。
2011年9月10號晚曾近榮因病離世，享年84歲。
曾醒明

曾醒明（英文：Tsang Sing Ming，1951年11月9號—）係前無綫電視企業傳訊部宣傳科副總監。1973年11月入職電視台，2016年離職後歷任亞洲電視外事總監同埋香港開電視外事顧問。
佢喺無綫電視工作嘅42年間，協助解決咗多個公關問題，例如2009年演員陳鴻烈猝逝、2012年全民票選香港小姐伺服器系統故障、2011年陳志雲喺威遠行動中被廉政公署拘捕同埋馬賽艷舞風波等等。
另外，無綫電視間中會安排演員同埋觀眾喺香港嘅廣場一齊睇劇集嘅大結局。呢啲公關宣傳活動嘅靈感亦係出自曾醒明 ─ 佢喺2004年為《金枝慾孽》策劃「御膳盆菜為公益」一慈善盆菜宴。自此，電視台採用咗相類嘅公關手法。
曾雅鈴

曾雅鈴（1985年2月20號—）係臺灣女藝人、模特兒，藝名舒舒。2009年3月因為代言線上遊戲《預言online》所以紅咗。
楊佳瑞

楊佳瑞（粵拼：joeng4 gaai1 seoi6；1989年2月5號—），花名CC，係中國大陸嘅滑浪運動員，廣東廣州人，佢2013年開始接觸滑浪，曾經喺2015年10月1號參加過喺浙江杭州錢塘江舉辦嘅國際衝浪對抗賽先至出名，同年12月13號亦試過喺澳洲黃金海岸參加過世界衝浪巡迴賽。中國大陸喺2017年3月31號喺海南海口成立咗國家滑浪隊之後亦入咗圍。
楊侑

隋恭帝（酅國公）楊侑（605年—619年9月14號），係隋朝末代皇帝，亦係隋朝元德太子楊昭嘅細仔，617年李淵打入長安後立嘅傀儡皇帝，年號義寧。
618年（第二年）隋煬帝楊廣死咗無幾耐，李淵就逼楊侑禪讓畀自己，隋朝正式亡國，楊侑被封為酅國公，619年去世。
由於佢同二哥楊侗死後謚號都係隋恭帝，為咗區別，史書一般叫楊侗做越王、潞國公、皇泰主，而楊侑就叫隋恭帝或者酅國公。
楊何蓓茵

楊何蓓茵，JP（英文：Ingrid Yeung，1965年1月8號—）係香港政府公務員事務局現任局長。

簡歷
楊何蓓茵喺1986年加入政府做行政主任，1988年轉職政務職系，做過唔同決策局同部門。佢2008年至2012年做公務員事務局副秘書長，2012年至2017年做運輸署署長，2017年至2020年做教育局常任秘書長，2020年至2022年做公務員事務局常任秘書長。佢自2022年7月開始做公務員事務局局長。
楊修

楊修（粵拼：joeng4 sau1，175年—219年），字德祖，弘農華陰（即依家陝西華陰東）人，出身高門士族，係東漢末年丞相曹操嘅主簿。

生平
楊修出身於弘農楊氏，係袁術外甥，太尉楊彪個仔。
建安時期獲舉孝廉，曾經出任郎中，之後升任曹操嘅主簿。當時曹操軍事繁忙，楊修幫佢處理負責內外嘅事，都符合曹操嘅心意；《世說新語‧捷悟篇》就話楊修好醒目，佢分別解出闊門事件（曹操將「活」字寫落個門到，嫌道門太闊）、一合酥事件（曹操寫「合」一隻字落個盒到，想將合酥分畀大家食）、「絕妙好辭」（一日楊同曹經過曹娥碑，將上面嘅八字謎解出成絕妙好辭）同埋竹椑楯事件（曹操想將剩底嘅竹片做成竹椑楯），連曹操都讚過佢嘅才華。
可能因為咁，陳王曹植因而想巴結佢。開頭兩人關係非常好，但其後因為楊修作答十幾條答教，令到佢對答如流，呢件事無耐就穿煲、畀曹操知道。曹操認為楊修一個外人竟然介入自己屋企嘅事，極之嬲，開始想殺咗楊修。
楊修才華橫溢，生前作有賦、頌、碑、讚、詩、哀辭、表、記、書合共十五篇，其中代表作有《節遊賦》、《神女賦》、《孔雀賦》。

死
内文：楊修之死
據《三國演義》嘅講法，楊修因為太過聰明，令曹操產生妒忌，想考佢嘅事件，一次又一次噉俾楊修解開，搞到曹操好嬲，早就有殺咗佢嘅諗頭。響漢中之戰入面，楊修跟隨出征，由暗號「雞肋」入面估到曹操有意退兵，於是就叫隨行軍士收拾行裝，準備歸程。曹操瞓唔著於是就夜巡營寨，見到咁嘅情況就嚇親，得知係楊修搞嘅鬼，非常嬲，所以就以「亂軍心」殺咗楊修。
但係據《三國志·魏志·陳思王植傳》、《後漢書·楊震傳附玄孫修傳》、《魏略》同埋《續漢書》，就話雞肋一事雖然的確係真實存在，響219年嘅夏天曹操真係有退過兵、當時亦正值漢中之戰，但雞肋一事並唔係佢死嘅真正原因：真正原因係219年嘅秋天，楊修響飲醉酒之後無端端自己走入司馬門 （即王宮 ）、仲要亂咁指控宗室將軍曹彰 ，因而畀曹操以「前後漏泄言教，交關諸侯」斬頭。楊修響死前講過一句：「我固自以死之晚也。」呢句說話證實連楊修本人都知自己瀨咗嘢（似係暗示曹植），並唔係好似《三國演義》所講嘅連自己得罪曹操都唔知。
雖然《三國演義》嘅講法最廣為人知，但由於《三國演義》始終係小說，加上唔少內容亦畀人證實過係同史實不符，所以「楊修死於雞助一事」真實性存疑，《三國志》嘅版本更加接近楊修死嘅真正原因。不過可以確定嘅係，楊修雖然好叻仔、但高調嘅作風早就得罪曹操，最終響219年畀曹操殺咗，終年45歲。

屋企
楊修個仔楊嚻響泰始年間曾經出任典軍將軍，早死。個孫楊准，又叫楊淮，晉惠帝後期曾經出任冀州刺史。
楊伊琳

楊伊琳（1992年8月26號—）係中華人民共和國女子體操運動員，擅長高低槓。廣東花都人。
楊佳殺警案

楊佳殺警案2008年7月1號發生，北京佬楊佳邋刀單拖闖入上海閘北區公安分局機關大樓劈友，㨃冧6個民警，連劈3個民警、1個「領導」同1個看更；楊後來被判故意殺人罪成，同年11月26號執行死刑。
殭屍

殭屍（粵拼：goeng1 si1）係指死咗之後好耐仍然冇腐爛嘅屍體，除咗因為經過某種方法加工，例如將屍體整成木乃伊咁，又或者因為氣候、土質關係而令屍體唔會腐爛。除此之外，亦有關於殭屍嘅妖怪傳說，根據清朝野史《述異記》講，喺清朝初年嘅湘南西邊，有一個小村落就有殭屍活動嘅情況，當然呢啲只係傳說，信則有不信則無。
中國傳說嘅殭屍同西方傳說入面嘅吸血鬼（vampire）或者喪屍（zombie）雖然類似，但唔相同，雖然大家都係由屍體變成，但分別在於吸血鬼係有思想而殭屍無，喪屍比較似中國傳說嘅殭屍，不過喪屍係身體腐爛而殭屍就冇。

傳說入面嘅殭屍
殭屍好明顯就係指屍體，喺中國傳說入面，殭屍係殘暴，鍾意將人搶走然後吞噬。

傳說起源
殭屍傳說喺明朝中葉到之後清朝開始盛行。而清代記載殭屍傳說最多，又以袁枚嘅《子不語》同紀曉嵐嘅《閱微草堂筆記》兩本書講最多，可以話係「殭屍大全」。

趕屍
殭屍傳說其中之一可能來自「趕屍」，喺湘西沅陵，佢哋會喺屍體未腐化之前，由術士將屍體趕返鄉吓安葬，而呢啲趕屍嘅人其實只係孭住件屍體行，加上趕屍嘅人着黑衫，啲人夜晚見到唔知，就以為屍體識得行。
殘花淚

殘花淚，一首曲目係粵劇帝女花中'香夭'嘅粵曲，唐滌生作曲，蘇翁作詞，森森主唱。
殘酷二選一

殘酷二選一係一種網上遊戲，通常由兩個選項組成，玩家要喺呢兩個選項中做出選擇。呢啲選項通常都有一定嘅難度，令人陷入兩難嘅境地。呢種遊戲嘅目的係考驗玩家嘅思考能力同判斷力，同時又有娛樂效果。

玩法
殘酷二選一嘅玩法主要有兩種。一種係每題有固定嘅兩個選項，例如：
選擇做有錢人，但一世孤獨，定係選擇同所愛嘅人係埋一齊，但係一直都過得好窮？
而另一種係每次喺題庫入面抽兩個項目出嚟揀，直到最後揀出第一名為止。題庫往往係同一種嘅嘢，例如：歌曲、食物等。
殭屍新戰士

《殭屍新戰士》（英文：Vampire Warriors）係2010年上畫嘅港產片，由元華、周秀娜、蔣璐霞主演，羅守耀執導。
母親的草原

《母親的草原》係中國蒙古族音樂人侯強出嘅第一張唱碟。

簡介
呢張唱碟嘅初版喺2004年3月28號由飛樂唱片出，第二版喺2012年3月26號由北京圖雅文化傳媒出。
母題

母題（英文：motif）係敘事學上係指喺故仔入面重複噉出現、有象徵性意義嘅嘢。簡單例子有用一種動物代表一個角色，展示個角色嘅性格；例如一個性格強悍嘅角色身上有狼、熊人或者獅子等兇猛動物嘅紋身，用動物形象代表佢嘅個性。
母親的抉擇

母親的抉擇（英文：Mother's Choice）係香港一間慈善機構，喺1987年成立，服務香港眾多冇屋企嘅細路同意外懷孕嘅少女，為弱勢少女同BB燃點希望、改寫生命，遠景係每個細路都擁有一個關愛嘅家。使命係同社會攜手燃點希望、改寫生命。

歷史
1986年，一連串嘅新聞報道令到史堤芬夫婦同馬華夫婦（Gary & Helen Stephens，Ranjan & Phyllis Marwah）驚覺香港原來有唔少嘅少女面對意外懷孕，驅使佢哋成立「母親的抉擇」。雖然幾位創辦人啱啱先至成家立室，又缺乏資源，但係佢哋依然堅持進行呢個計劃。於是喺1987年，憑住一股服務他人嘅熱誠同對香港嘅愛，以及社區唔同人士嘅支持，佢哋創辦咗「母親的抉擇」。最初，佢哋只係向孤立無援嘅意外懷孕少女同佢哋嘅BB提供關愛同唔帶批判嘅支持。但係喺冇幾耐之後，佢哋更擴展到關顧其他冇屋企嘅細路、為佢哋爭取早日擁有永久家庭，並為香港嘅家庭提供支援。

兒童服務
關愛照顧
支援每個照顧細路嘅人，包括母親的抉擇嘅員工、超過450位義工團隊同寄養家庭，確保每個細路都得到可以信賴嘅大人關心同照顧。
早期介入治療
幼兒期對於一個細路將來嘅發展非常關鍵，唔同範疇嘅團隊包括職業治療師、語言治療師、物理治療師，合力為每個細路訂立個人化嘅護理療程，鼓勵佢哋充分發展潛能。
倡議永久
每個細路都應該擁有屬於自己嘅屋企，致力為佢哋爭取盡早加入一個永久家庭，包括同親生家庭團聚或加入領養家庭。

青少年服務
唔帶批判嘅支援
為少女提供中立、冇偏見嘅支援，並鼓勵青少年因應自己嘅價值觀、諗法、信念，為未來探索更多可能性。
全面嘅資訊
全面同正確嘅資訊能夠幫助少女作出一個深思熟慮嘅選擇。
賦予力量
畀青少年作出自己嘅決定，鼓勵佢哋掌控自己嘅人生，透過服務為青少年提供知識、技能、工具，幫助佢哋面對佢哋未來嘅選擇。

家庭服務
領養服務
由家庭展開領養歷程開始，就為呢啲家庭作好準備同提供支援，致力能夠令到每個細路都能夠喺一個永久家庭茁壯成長。為家庭提供培訓、鼓勵家庭互相打氣，並致力提高香港社會對領養嘅認知。
意外懷孕支援服務
為少女提供唔帶批判嘅支援以及關愛同支持，畀佢能夠作出一個深思熟慮嘅決定。為決定成為母親嘅少女孩子辨別佢哋身邊重要嘅支持者、促進同儕間嘅支持，並提供佢哋所需要嘅培訓同其他資源，畀佢哋做好成為家長嘅準備。
寄養服務
招募合適嘅寄養家庭，為佢哋作好準備，支援佢哋為細路提供關愛嘅短暫照顧。為細路提供短暫照顧係一個極具挑戰但又充滿喜悅嘅經驗。透過謹慎評估、配對同持續培訓支援，承諾同寄養家庭攜手同行，經歷過程中嘅每個階段。
母親節

母親節係一個感謝阿媽嘅節日。喺美國、加拿大同埋一啲其他嘅國家，每年5月嘅第二個禮拜日就係母親節。喺其他一啲國家日子就唔一樣。做母親嘅喺呢一日通常會收到禮物。康乃馨被視為送畀阿媽嘅花。

起源
母親節係起源於古希臘。喺呢一日，古希臘人會向希臘眾神之母蓋亞致敬。之後去到17世紀中，呢個節日就傳到去英國。喺呢一日，出咗外面嘅後生仔會返屋企，送一啲小禮物畀阿媽。
而家嘅母親節係起源於美國，由安娜·賈維斯（Anna Jarvis，1864－1948）發起。佢成世人都冇結婚，一路陪喺佢阿媽身邊。安娜·賈維斯阿媽心地好，又好有同情心，佢話應該搞一個紀念日嚟紀念靜雞雞付出嘅阿媽，但係呢個願望重未實現佢就過咗身。
安娜·賈維斯喺1907年開始搞活動，申請母親節做法定嘅節日。節日喺1908年5月10號喺美國嘅西維珍尼亞同埋賓夕凡尼亞州正式開始。1913年，美國國會確定改每年5月嘅第二個禮拜日做法定嘅母親節，重規定呢一日家家戶戶都要掛國旗，表達對阿媽嘅尊敬。安娜·賈維斯阿媽生前最鍾意嘅康乃馨，就做咗母親節嘅象徵。
每個人都有秘密

《每個人都有秘密》係潘越執導嘅中國都市懸疑情感劇，由天雨傳媒、藍色火焰出品，陳鍵鋒、江語晨、鞏新亮、陳司翰、梁冠華主演。
母草科

母草科（粵拼：mou5 cou2 fo1，學名：Linderniaceae）係雙子葉植物綱唇形目嘅一個科。
每分鐘字數

每分鐘字數[暫譯]（粵拼：mui5 fan1 zung1 zi6 sou3；英文：words per minute，簡寫 WPM），通常講每分鐘幾多個字（但係有時會寫成字／每分鐘或者字／分等等），係一種量度一個人處理文字可以幾快嘅單位，可以當成係一種指標，用嚟評估啲人閱讀、寫嘢、打字或者做速記嘅能力，數值通常係越高越好嘅。而 ｢字｣ 嘅定義就按稿件、文章等等嘅語文而有唔同，中文計嘅係漢字，英文計嘅係字詞。
如果係講打字，呢個單位會叫每分鐘打字速度或者每分鐘可輸入字數，量度嘅係每分鐘打得出幾多隻字。不過打字速度並唔一定係越高越好，而係首先要準，然後先至係快。
如果係講閱讀，量度嘅數值會叫每分鐘閱讀速度。
梅州

梅州（外文名：Meizhou，傳統外文名：Meichow、Kaying），簡稱做梅，舊時叫過嘉應（應讀陰去），喺中國廣東，家下係地級市，叫梅州市。大清時佢做過縣，叫程鄉縣，做過直隸州，叫嘉應直隸州，做過府，叫嘉應府。民國時廢州，另設梅縣。共和國時又開返梅州市。

山
梅州東有百花出。東南有酉陽山，又叫九峰山。東北有王壽山。

水
梅州南有梅江，又叫興寧江，東北流，過州治南，左納程江水，屈東同周溪水合，東北到丙市，石窟溪西北由鎮平來注入。東北合埋松源溪，屈東南，過蓬辣灘入大埔，叫小河水。

史
梅州呢個地方，新石器時代已經有人住。秦朝至東晉，通常係南海縣揭陽縣管。南北朝到五代十國，係古興寧縣地方。北宋開始，就叫做梅州，至於點解叫做梅州，學者就話係因為漢朝嗰陣係梅鋗嘅封地。
大清初時梅州係程鄉縣，隸潮州府。雍正十一年，升為嘉應州，直隸廣東布政使司。嘉慶十二年，升為嘉應府，復置程鄉縣為府治。嘉慶十七年，仍然改為直隸州，省去程鄉縣。嘉應直隸州歸惠潮嘉道，領縣四。
州同駐松口。有豐順、太平二巡司，重有程鄉、武寧二驛，之後廢。
梅德韋傑夫

梅德韋傑夫（俄文：Дмитрий Анатольевич Медведев 聽，1965年9月14號—）係俄羅斯第3任總統（2008至2012年），喺列寧格勒出世。曾經畀人認為係普京接班人。
梅德韋傑夫1990年喺國立列寧格勒大學法律專業法學副博士學位畢業。畢業之後喺大學教過。之後先後出任過俄聯邦政府辦公廳副主任、總統辦公廳第一副主任、俄羅斯第一副總理。
2007年12月，統一俄羅斯黨、公正俄羅斯黨、俄羅斯農業黨同公民力量黨聯合推舉梅德韋傑夫做總統候選人，連總統普京都表示支持。2008年3月2號當選第3任俄羅斯總統。
2012年普京做返總統之後，梅德韋傑夫又做返總理，直到2020年1月15號率領內閣總辭。
梅岡由美

梅岡由美係日本足球員，曾經喺1997～1998年間為日本女子足球代表隊出場4次。
梅崎司

梅崎司（1987年2月23號—）係日本足球員，司職中場，曾經喺2006年爲日本足球代表隊出場1次。
梅度

梅度（粵拼：mui4 dou6，羅馬尼亞文：Adrian Mutu，1979年1月8號—）係個羅馬尼亞足球員，司職前鋒。

葳蕤史
呢節要加長。
梅愛芳

梅愛芳（1959年12月10號—2000年4月16號）係香港歌手，亦係歌星梅艷芳嘅家姐。
梅愛芳係死於家族遺傳嘅子宮頸癌。